Ted Mosby

Theodore „Ted“ Evelyn Mosby er skálduð persóna í sjónvarpsþáttunum How I Met Your Mother og er hann leikinn af Josh Radnor. Ted er hugarsmíð framleiðendanna Carter Bays og Craig Thomas. Hann er aðalpersónan; þátturinn snýst um Ted Mosby þegar hann er orðinn gamall árið 2030 og er að segja börnunum sínum sögur frá því að hann var ungur (ein saga í hverjum þætti), alveg þangað til að hann kynntist móður þeirra.

Æska.

Ted, aðalpersónan, er frá "Shaker Heights í Ohio, og útskrifaðist úr Wesleyan-háskólanum og er arkitekt. Í Wesleyan var hann stjórnandi útvarpsþáttar sem karakterinn Dr. X og kom hann ýmsum málum á framfæri en var í rauninni skapaður til þess að koma reiði Teds frá honum. Hann festist einu sinni undir platsteini í verslunarmiðstöð í Ohio þegar hann var níu ára („Slap Bet“).

Saga persónunnar.

Ted er rómantískur og getur ekki beðið eftir því að giftast og eignast fjölskyldu. Eftir að besti vinur hans, Marshall Eriksen, trúlofast ákvæður Ted að byrja að leita að sálufélaga sínum.

Hann er ákveðinn í að vera frumlegur og stelur bláu, frönsku horni (e. „The Smurf Penis“), hornið var umræðuefni á fyrsta stefnumótinu hans með Robin. Einnig er hann alltaf merksispjald á hrekkjavökunni og vonast til þess að hitta „Slutty Pumpkin“, konu sem var í graskersbúning þegar hann hitti hana í hrekkjavökupartýi.

Um tíma er hann með bakara sem heitir Victoria, sem hann hitti í brúðkaupi vinar síns. Hún ákveður að taka skólastyrk í virtum matreiðsluskóla í Þýskalandi og láta þau reyna á fjarsamband, sem endist ekki, að miklu leyti vegna tilfinninga sem Ted ber til Robin. Vinskap has og Robin er ógnað þegar hann segir að Victoria hafi hætt með honum áður en hún gerði það og kyssast hann og Robin.

Stuttu eftir þetta reynir Ted í síðasta skiptið að vinna hjarta Robin og ræður bláan strengja-kvintett til þess að spila í íbúðinni hennar þegar hún kemur heim. Hún getur ekki gefið honum svar en eftir að hún festist í íbúðinni sinni á meðan óvæntur stormur gengur yfir (sem Ted hafði dansað fyrir), ákveður hún að fylgja tilfinningum sínum. Eftir næstum ár saman hætta þau saman og Ted heldur ekki lengur að Robin sé sú eina sanna en segir ekki hver eiginkona hans í framtíðinni verður. Robin er samt sem áður „frænka“ krakkanna.

Í nokkurn tíma hefur Ted sagst vera „vomit-free since '93“ (þ.e. ælulaus síðan '93), sem þýðir að hann hefur ekki ælt síðan árið 1993. En í þættinum „Game Night“ kemur það fram að þetta er ekki satt og að hann hafi ælt á dyramottu Robin. Hann kann táknmál og hefur sterka tilhneigingu til þess að leiðrétta allt sem fólkið í kringum hann segir.

Það kemur fram í þættinum „No Tomorrow“ að í partýi á degi Heilags Patreks, sem hann og Barney fóru í, að eiginkona Teds hafi verið þar og að hann hafi hitt hana þar. Þegar hann fer aftur á partýstaðinn morguninn eftir að leita að símanum sínum, tekur hann upp gularegnhlíf, sem sést fjúkandi í vindinum í fyrsta þættinum. Hann er einnig annar meðlimur hópsins sem á bíl (bláan Toyota Camry Hybrid) eftir að hafa fengið kauphækkun í vinnunni í þættinum „The Chain of Screaming“. Í enda þáttarins ákveður Ted að selja bílinn sinn til að hjálpa Marshall í vandræðum sínum.

Í þættinum „The Goat“ segir Ted Barney að hann vilji ekki lengur vera vinur hans eftir að hann braut bræðralögin (e. bro-code) þegar hann svaf hjá Robin. Þeir sættast að lokum í þættinum „Miracles“ eftir þeir lentu báðir í slysi (Ted í leigubílaárekstri og það var keyrt yfir Barney þegar hann var á leiðinni til Teds á spítalanum). Í lok þriðju þáttaraðar kemur einnig fram að á 31. afmælisdegi Teds muni Robin búa í íbúðinni.

Í lok „Miracles“ biður Ted Stellu. Stella játar og á meðan Ted er enn ástfanginn af henni áttar hann sig á því að hann veit ekki mikið um hana. Á brúðkaupsdaginn býður Ted Tony (barnsföður Stellu) í brúðkaupið svo að Lucy, dóttir þeirra, geti komið í brúðkaupið. Á endanum fer Stella aftur til Tonys og skilur Ted eftir, eyðilagðan. Hann felur sig fyrir henni og ætlar að tala við hana þegar hann sér hvað hún, Tony og Lucy eru hamingjusöm fjölskylda. Hann jafnar sig á misheppnaða brúðkaupinu þegar hann sefur hjá stelpu í „The Naked Man“.

Hann býr núna með Robin, þar sem hann hafði auka herbergi og vantaði hana stað til að búa á; og reyna þau að vera vinir með hlunnindum (friends við benefits) og kemst Ted að því að Barney er ástfanginn af Robin. Ted hafði einnig nýlega verið ráðinn til að hanna nýjar höfuðstöðvar Goliath National bankans. Bankinn rak Ted hinsvegar og tók Ted þá starfi sem Tony bauð honum, að vera prófessor í arkitekt í Columbia-háskólanum. Einnig kemur í ljós að eiginkona Teds var í tímum hjá honum.